
Hidromelioratīvās būvniecības būvspeciālistu
patstāvīgās prakses uzraudzības kārtība un apjoms
1. Sertifikācijas centrs saskaņā ar Būvniecības likuma 13.panta 9.1 daļā noteikto uzdevumu, Ministru kabineta 2018.gada 20.marta noteikumos Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” noteikto kārtību un deleģēšanas līgumā noteiktajā apjomā katru gadu pārbauda: 
1.1. Būvniecības informācijas sistēmas (turpmāk tekstā – BIS) būvspecialistu reģistrā līdz ievadīto informāciju veikto patstāvīgo praksi, izglītību un apgūtajām profesionālās pilnveides programmām vai citiem kompetenci paaugstinošiem pasākumiem sertifikātā norādītajā darbības sfērā, līdz 1.februārim maksājuma par patstāvīgās prakses uzraudzību un maksājuma par Latvijas standartu tiešsaistes lasītavas abonēšanu,  samaksu.
 Ja tiek konstatēts, ka būvspeciālists nav ievadījis vai ievadījis nepilnīgu vai maldinošu informāciju par kompetenci paaugstinošiem pasākumiem un patstāvīgo praksi, līdz 1.februārim nav samaksājis patstāvīgās prakses uzraudzības maksu, SC pieprasa būvspeciālistam 30 dienu laikā iesniegt vai precizēt attiecīgo informāciju BIS būvspeciālistu reģistrā vai nokārtot maksājumu.
1.2. ne mazāk kā vienam procentam būvdarbu vadīšanas speciālistu vismaz vienā pēc nejaušības principa izvēlētā objektā, kurā būvspeciālists pārskata periodā sniedz vai ir sniedzis pakalpojumus, pārbauda būvspeciālista prakses atbilstību  normatīvo aktu prasībām; 
1.3.  ne mazāk kā vienam procentam projektēšanas speciālistu vismaz vienā pēc nejaušības principa izvēlētā pēdējo piecu gadu būvspeciālista izstrādātā būvprojektā pārbauda atbilstību normatīvo aktu prasībām, ietverot būtisko raksturlielumu aprēķinu pārbaudi.
1.4. pārbaudāmos būvspeciālistus izvēlas, izvērtējot pazīmes, kas var liecināt par  būvspeciālista darbības neatbilstības varbūtību:
· darbs komercsabiedrībā vai pie būvkomersanta, kurā nav citu nozares būvspeciālistu;
· attiecīgi liels objektu skaits ar neatbilstoši īsiem izpildes termiņiem;
-      salīdzinoši īss (3 – 5 gadi) darba stāžs darbības sfērā;
 -     saņemta informācija par iespējamiem pārkāpumiem, izpildes termiņu kavējumiem u.tml.
2. Sertifikācijas centrs saskaņā ar Būvniecības likuma 13.panta 9.1 daļā noteikto uzdevumu, Ministru kabineta 2018.gada 20.marta noteikumos Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” noteikto kārtību un deleģēšanas līgumā noteiktajā apjomā ne retāk kā reizi piecos gados no būvspeciālista sertifikāta vai darbības sfēras piešķiršanas datuma vai iepriekšējās pārbaudes datuma pārbauda:
2.1. būvspeciālista veikto patstāvīgo praksi. 
Ja pārbaudē konstatēts, ka būvspeciālists piecu gadu laikā mazāk nekā 3 gadus (un katra gada laikā ne mazāk kā 8 mēnešus) vai (sākot no 2025. gada), ne mazāk kā 3 objekti gadā (9 objekti piecu gadu laikā) nav uzrādījis būvprakses objektus būvspeciālista sertifikātā noradītajā darbības sfērā, būvspeciālistu uzaicina 6 mēnešu laikā nokārtot kompetences pārbaudi.
[bookmark: _GoBack]2.2.	Būvspeciālistiem, kuriem ir sertifikāti meliorācijas sistēmu būvdarbu vadīšanā un būvuzraudzībā un hidrotehnisko būvju būvdarbu vadīšanā un būvuzraudzībā vai meliorācijas sistēmu projektēšanā un hidrotehnisko būvju projektēšanā (sākot no 2025. gada), noteikts kopējais patstāvīgās prakses ilgums 5 gadu laikā 24 mēneši vai ne mazāk kā 3 objekti gadā (9 objekti piecu gadu laikā).Kompetences pārbaudē atbilstoši būvspeciālistu kompetences novērtēšanas (sertifikācijas) kārtībai būvspeciālists eksaminācijas lapā rakstiski sniedz atbildes par attiecīgās darbības sfēras kompetences novērtēšanas pārbaudījuma saturā norādītajām tēmām, kas iekļautas kompetences novērtēšanas biļešu II jautājumu grupas (būvei izvirzāmās būtiskas prasības) vienā jautājumā un III jautājumu grupas (patstāvīgai praksei būtisks uzdevums) divos jautājumos. Lai pārbaudi atzītu par nokārtotu, eksaminācijas komisijas vidējam vērtējumam jābūt ne mazākam par sešām ballēm. 
2.3. būvspeciālista iesniegto informāciju par izglītību un apgūtajām profesionālās pilnveides programmām vai citiem kompetenci paaugstinošiem pasākumiem sertifikātā norādītajā jomā.
Ja pārbaudē konstatēts, ka būvspeciālistam piecus gadus četrdesmit stundu apjomā nav bijuši kompetenci paaugstinoši pasākumi sertifikātā norādītajā jomā un darbības sfērā, būvspeciālistu uzaicina sešu mēnešu laikā nokārtot  profesionālās pilnveides pārbaudi par tām profesionālās pilnveides tēmām, kuras būvspeciālists profesionālajā pilnveidē nav apguvis. 
Profesionālās pilnveides pārbaudē atbilstoši kompetences novērtēšanas (sertifikācijas) kārtībai būvspeciālists eksaminācijas lapā rakstiski sniedz atbildes par attiecīgās darbības sfēras kompetences novērtēšanas pārbaudījuma saturā norādītajām tēmām, kas iekļautas kompetences novērtēšanas biļešu I jautājumu grupas (vispārīgie būvniecību un vides aizsardzību reglamentējošie dokumenti) divos jautājumos un IV jautājumu grupas (standartu piemērošana) vienā jautājumā. Lai pārbaudi atzītu par nokārtotu, eksaminācijas komisijas vidējam vērtējumam jābūt ne mazākam par sešām ballēm. Katrs EK loceklis aizpilda eksaminācijas eksperta vērtējuma veidlapu (4.  pielikums).  Ekspertu individuālo vērtējumu rezultātus ieraksta eksaminācijas protokolā (5. pielikums). Novērtējuma balles summē un nosaka visu EK locekļu vidējo atzīmi. Pieaicinot kandidātu, EK priekšsēdētājs iepazīstina ar vērtēšanas rezultātiem, novērtējumu ieraksta eksaminācijas protokolā.
3. Patstāvīgās prakses uzraudzības pārbaudes veic vismaz viens attiecīgās sfēras SC eksperts un to rezultātus izvērtē EK sēdē. Būvspeciālista profesionālās kompetences un pilnveides pārbaudi veic SC ekspertu komisija, kuras sastāvā ir vismaz divi atbilstošas darbības sfēras būvspeciālisti. Lēmumu par konstatētiem pārkāpumiem un profesionālās kompetences pilnveides pārbaudi pieņem SC vadītājs
4. Ja veicot patstāvīgās prakses uzraudzību vai, ja saņemta sūdzība vai informācija par būvspeciālista profesionālu pārkāpumu vai ētikas kodeksa neievērošanu, SC izvērtē pārkāpuma būtību, iepriekšējās patstāvīgās prakses atbilstību labai profesionālai praksei, kā arī kompetencēm, prasmēm un zināšanām un atbilstoši MK noteikumiem Nr. 169  noteiktajai kārtībai pieņem lēmumu: 
· izteikt brīdinājumu;
· sertifikāta vai būvprakses sertifikātā norādītās darbības sfēras apturēšanu uz laiku;
· sertifikāta vai būvprakses sertifikātā norādītās darbības sfēras anulēšanu;
· noteikt būvspeciālistam pienākumu kompetences pārbaudes iestādes noteiktajā termiņā kārtot pārbaudi kompetenču, prasmju un zināšanu līmeņa novērtēšanai.
Pielikumi:
1.	Būvspeciālistu profesionālās pilnveides pasākumu tēmas un apjoms.
2.	Būvspeciālistu patstāvīgās prakses uzraudzības veidlapa BP_20%.
3.	Būvspeciālistu prakses padziļinātas pārbaudes programmas 
3.1.	projektēšana;
3.2.	būvdarbu vadīšana un būvuzraudzība.
4.	Profesionālās pilnveides vai kompetences pārbaudes eksperta vērtējums.
5.	Prof. pilnveides vai kompetences pārbaudes protokols

7.sadaļa .

